മകന്റെ വിവാഹ ചെലവ് ചുരുക്കി വിവാഹ സഹായ നിധിയിലേക്ക് തുക സംഭാവന നല്കി മുന് അഡീഷണല് മജിസ്ട്രേറ്റിന്്റെ വേറിട്ട മാതൃക പാലക്കാട്: അനാവശ്യ ചെലവും പൊങ്ങച്ചവും ധൂര്ത്തുമായി വിവാഹങ്ങള് മാറുമ്ബോള് മാതൃകയായി ഇതാ ഒരു വിവാഹം. മകന്റെ വിവാഹത്തിന്റെ ചെലവ് ചുരുക്കി നിരവധി പെണ്കുട്ടികള്ക്ക് മംഗല്യ ഭാഗ്യമൊരുക്കുന്ന പെരിങ്ങോട്ടുകുറുശ്ശി ദയ ചാരിറ്റബിള് ട്രസ്റ്റിനാണ് മുന് അഡീഷണല് മജിസ്ട്രേറ്റ് എസ്.വിജയന് സാമ്ബത്തിക സഹായം നല്കിയത്. വിജയന്്റെ മകന് ശ്രീജിത്തിന്്റെ വിവാഹവേദിയില് വച്ചാണ് തുക ഏല്പിച്ചത്. സാമ്ബത്തിക പരാധീനതയാല് വിവാഹ സ്വപ്നം അകലെയായ നിരവധി പെണ്കുട്ടികള്ക്ക് അത്യാവശ്യ പൊന്നും വിവാഹ ചെലവും നല്കി നടത്തുന്ന ലളിത വിവാഹമാണ് ദയ ട്രസ്റ്റിന്റെ മംഗല്യ നിധി. നിര്ധനരും നിരാലംബരുമായ ഏതാനും യുവതികള്ക്ക് കഴിഞ്ഞ കാലയളവില് മംഗല്യ സൗഭാഗ്യമൊരുക്കിയിരുന്നു. മകന് ശ്രീജിതും വധു ദൃശ്യയും ചേര്ന്ന് തുക ദയ ട്രസ്റ്റ് ചെയര്മാന് ഇ.ബി രമേശിനെ ഏല്പിച്ചു. മകന്്റെ വിവാഹ ചെലവില് നിന്നും ഒരു വിഹിതം അശരണരായ യുവതികളുടെ വിവാഹ സഹായ ഫണ്ടിലേക്ക് നല്കിയ എസ്. വിജയനേയും നവദമ്ബതികളെയും അഭിനന്ദിച്ചു. ദയ ട്രഷറര് ശങ്കര്ജി കോങ്ങാട്, വൈസ് ചെയര്പേഴ്സണ് ഷൈനി രമേശ്, ട്രസ്റ്റ് അംഗം ജനാര്ദ്ദനന് കോട്ടായി എന്നിവര് പങ്കെടുത്തു.